**ZMLUVA O LIKVIDÁCII NEUPOTREBITEĽNÉHO MAJETKU č. ...............**

uzavretá podľa § 269 ods.2 zákona č.513/1991 Zb. Obchodného zákonníka v znení neskorších predpisov (ďalej len „Zmluva“)

**1. Zmluvné strany**

**1.1 Objednávateľ: Banskobystrický samosprávny kraj**

Námestie SNP 23

974 01 Banská Bystrica

IČO: 378 28 100

zastúpený: Ing. Ján Lunter, predseda

(ďalej len „Objednávateľ“)

**1.2. Spoločnosť: .......................**

.......................

.......................

IČO:.......................

DIČ:.......................

Bankové spojenie:.......................

č. účtu:.......................

Spoločnosť je zapísaná v Obchodnom registri OS ...........,

oddiel: ........, vložka č. .........

zastúpený: ........................

(ďalej len „Spoločnosť“)

1. **Predmet Zmluvy**
   1. Táto Zmluva sa uzatvára ako výsledok verejného obstarávania realizovaného postupom zákazky s nízkou hodnotou v súlade s § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
   2. Predmetom tejto Zmluvy je prevzatie a likvidácia neupotrebiteľného hnuteľnéhomajetku Banskobystrického samosprávneho kraja špecifikovaného v prílohe tejto Zmluvy (ďalej len „Likvidácia“) Spoločnosťou pre Objednávateľa v súlade so Zásadami hospodárenia s majetkom Banskobystrického samosprávneho kraja v znení ich dodatkov č. 1 a 2 a zákonom č. 79/2015 Z. z. o odpadoch v znení neskorších predpisov podľa špecifikácie, ktorá tvorí prílohu tejto Zmluvy.
   3. Spoločnosť sa zaväzuje, že vykoná Likvidáciu v rozsahu a za podmienok dojednaných v tejto Zmluve pre Objednávateľa.
   4. Objednávateľ sa zaväzuje, že za vykonanie Likvidácie zaplatí Spoločnosti v tejto Zmluve dohodnutú cenu a poskytne jej potrebné spolupôsobenie.
2. **Práva a povinnosti zmluvných strán** 
   1. Objednávateľ je povinný bez zbytočného odkladu sprístupniť na prevzatie Spoločnosti veci určené na vykonanie Likvidácie podľa prílohy tejto Zmluvy.
   2. Spoločnosť je povinná Objednávateľom sprístupnené veci podľa prílohy tejto Zmluvy, potrebné na vykonanie Likvidácie bezodkladne prevziať od Objednávateľa v miestach, v ktorých sa nachádzajú, podľa pokynov Objednávateľa.
   3. O vykonaní Likvidácie upovedomí Spoločnosť Objednávateľa prostredníctvom Odovzdávajúceho protokolu, ktorý bude v prílohe obsahovať zoznam zlikvidovaných vecí a bude podpísaný a opečiatkovaný Spoločnosťou na konci každej strany vrátane príloh.
   4. Spoločnosť je povinná pri plnení predmetu Zmluvy dodržať príslušné všeobecne záväzné predpisy, technické normy, a dojednania tejto Zmluvy, rovnako aj prípadné pokyny Objednávateľa.
   5. Spoločnosť vyhlasuje, že je podnikateľom s právnou subjektivitou, ktorého predmetom podnikania je činnosť v rozsahu požadovanom v predmetnom verejnom obstarávaní, teda spĺňa podmienku odbornej spôsobilosti po materiálnej, technickej i personálnej stránke, na splnenie záväzkov z tejto Zmluvy v súlade s platnými všeobecne záväznými predpismi.
   6. Spoločnosť berie na vedomie, že pri prípadnom plnení záväzkov z tejto Zmluvy prostredníctvom subdodávateľov, zodpovedá tak, ako keby tieto záväzky realizovala sama.
   7. Spoločnosť vyhlasuje, že pred uzavretím Zmluvy zvážila a s vynaložením odbornej starostlivosti posúdila do úvahy prichádzajúce riziká spojené s realizáciou Likvidácie, vo svojej ponuke do predmetného verejného obstarávania vzala do úvahy komplexný rozsah materiálov, prác, služieb, správnych poplatkov a iných výdavkov potrebných na plnenie záväzkov z tejto Zmluvy a tieto zahrnula do ceny za Likvidáciu.
   8. Spoločnosť je oprávnená vykonať naviac práce/plnenia nad rozsah dohodnutý v tejto Zmluve až na základe predchádzajúcej dohody zmluvných strán uzatvorenej vo forme písomného a očíslovaného dodatku k tejto Zmluve, v ktorom si zmluvné strany dohodnú rozsah naviac prác/plnenia, ich termín realizácie, výšku ceny za ich vykonanie a spôsob ich úhrady, resp. iné podmienky potrebné pre realizáciu prác/plnení naviac. Objednávateľ je povinný zaplatiť cenu za vykonanie prác/plnení naviac, až po platnom uzatvorení písomného dodatku k tejto Zmluve a ich riadnom a včasnom vykonaní. Spoločnosť nie je oprávnená vykonávať práce/plnenie naviac bez predchádzajúceho písomného dodatku k tejto Zmluve.

**4. Čas plnenia**

* 1. Spoločnosť sa zaväzuje, že vykoná Likvidáciu v lehote 30 dní od účinnosti tejto Zmluvy.

**5. Cena a platobné podmienky**

* 1. Zmluvné strany sa dohodli, že celková cena za vykonanie Likvidácie je:

Cena: ................,- Eur s DPH

slovom: ..............................................................

* 1. Podkladom pre úhradu ceny bude faktúra, vystavená Spoločnosťou po riadnom vykonaní Likvidácie podľa podmienok Zmluvy. Faktúra musí obsahovať všetky náležitosti vyžadované príslušnými všeobecne záväznými právnymi predpismi. V prípade, ak by nemala táto faktúra všetky potrebné náležitosti, je Objednávateľ oprávnený ju vrátiť Spoločnosti na opravu a lehota na platenie dohodnutej ceny začne plynúť od doručenia opravenej faktúry Objednávateľovi.
  2. Dohodnutá cena zahŕňa všetky náklady Spoločnosti na vykonanie Likvidácie.

**6. Zodpovednosť za vady a zmluvná pokuta**

* 1. Spoločnosť zodpovedá za to, že Likvidácia je vykonaná podľa tejto Zmluvy. Ak Likvidácia nie je vykonaná podľa tejto Zmluvy, jedná sa o porušenie podmienok tejto Zmluvy.
  2. Spoločnosť je povinná zaplatiť Objednávateľovi v prípade porušenia podmienok tejto Zmluvy zmluvnú pokutu vo výške 250 Eur za každé takéto porušenie. Spoločnosť túto zmluvnú pokutu zaplatí aj za každých ukončených 7 dní omeškania so splnením svojej povinnosti vykonať Likvidáciu.
  3. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovaných povinností Spoločnosti a cenu za vykonanie Likvidácie.
  4. Uplatnením si zmluvnej pokuty nie je dotknuté právo Objednávateľa na odstúpenie od Zmluvy, úrok z omeškania a na náhradu vzniknutej škody. Zaplatenie zmluvnej pokuty tiež Spoločnosť nezbavuje povinností podľa tejto Zmluvy.

**7. Záverečné ustanovenia**

* 1. Táto Zmluva nadobúda platnosť dňom jej podpísania oprávnenými zástupcami oboch zmluvných strán a účinnosť dňom nasledujúcim po dni jej zverejnenia na webovom sídle Objednávateľa v zmysle § 47a zákona č. 40/1964 Zb. Občianskeho zákonníka v znení neskorších predpisov a § 5a zákona č. 211/2000 Z. z. o slobodnom prístupe k informáciám v znení neskorších predpisov.
  2. Každá zo zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto Zmluvy, resp. ich časť na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti, bude zmluva o prevode (postúpení) zmluvných záväzkov, neplatná. V prípade porušenia tejto povinnosti jednou zo zmluvných strán, je druhá zmluvná strana oprávnená od Zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od zmluvy doručené druhej zmluvnej strane. Tým nie je dotknuté právo na náhradu škody.
  3. Účinky tejto Zmluvy zanikajú splnením záväzkov jej zmluvných strán, pokiaľ nedôjde k jej ukončeniu z iných dôvodov zákonných, alebo dohodnutých v tejto Zmluve.
  4. Túto Zmluvu je možné meniť len písomnou dohodou jej zmluvných strán formou podpísaných a očíslovaných dodatkov.
  5. Táto Zmluva sa riadi právnym poriadkom Slovenskej republiky. V prípade, ak sa niektoré ustanovenie Zmluvy stane neplatným, neúčinným, alebo nevykonateľným, ostatný obsah Zmluvy tým nie je dotknutý. Príslušné ustanovenie Zmluvy sa nahradí takým platným a účinným zákonným ustanovením, ktoré je mu svojím významom, obsahom a účelom najbližšie.
  6. Zmluva je vypracovaná v 2 vyhotoveniach, z ktorých každá strana dostane jedno vyhotovenie.
  7. Neoddeliteľnou prílohou tejto Zmluvy je kompletná špecifikácia neupotrebiteľného hnuteľného majetku Banskobystrického samosprávneho kraja, ktorý má byť Spoločnosťou likvidovaný v rámci vykonania Likvidácie (Príloha č. 1).
  8. Zmluvné strany vyhlasujú, že si túto Zmluvu prečítali a s jej obsahom súhlasia, že bola uzatvorená na základe ich slobodnej vôle, určito, vážne a zrozumiteľne, nie v tiesni, ani za inak nápadne nevýhodných podmienok. Zmluvné strany vyhlasujú, že ich spôsobilosť a voľnosť uzatvoriť túto Zmluvu nie je nijako obmedzená a zároveň vyhlasujú, že sa oboznámili s obsahom tejto Zmluvy a na znak súhlasu ju podpisujú.
  9. V prípade, ak bude podľa tejto Zmluvy potrebné doručovať druhej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v úvode Zmluvy, dokiaľ nie je zmena adresy písomne oznámená druhej zmluvnej strane. V prípade, ak sa písomnosť aj pri dodržaní týchto podmienok vráti nedoručená, zmluvné strany sa dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku poslala.

Prílohy: č. 1 – Zoznam neupotrebiteľného hnuteľného majetku Banskobystrického samosprávneho kraja

V Banskej Bystrici dňa ….................... V .......….... dňa ................

.............................................. .......................................

Objednávateľ Spoločnosť